
PRIJEDLOG

REPUBLIKA HRVATSKA

MEĐIMURSKA ŽUPANIJA

OPĆINA  BELICA

OPĆINSKO VIJEĆE

KLASA: 604-01/26-01/1
URBROJ: 2109-3-02-26-01
Belica, 28.10.2026.
 Na temelju članka 35. Zakona o lokalnoj i područnoj (regionalnoj) samoupravi i članka 31. Statuta Općine Belica (“Službeni glasnik Međimurske županije”, broj 7/21) Općinsko vijeće Općine Belica na svojoj 11. sjednici održanoj dana 28.10.2026., donosi

ODLUKU O VISINI STIPENDIJE REDOVNIM STUDENTIMA 
Članak 1.


Ovom Odlukom utvrđuju se kategorije i visine mjesečnih iznosa stipendija koje Općina Belica dodjeljuje redovnim studentima s prebivalištem na području općine.
Članak 2.
 
Mjesečni iznos stipendije utvrđuje se prema kriteriju mjesta studiranja, po kojem se studenti razvrstavaju u tri kategorije;
· 1. KATEGORIJA

Odnosi se na studente koji studiraju u gradu Čakovcu te na ostalim visokim učilištima na području Međimurske županije.

Mjesečni iznos stipendije iznosi 90,00 eura.
· 2. KATEGORIJA

Odnosi se na studente koji studiraju na visokim učilištima na području Varaždinske županije, Koprivničko – križevačke županije, Bjelovarsko – bilogorske županije, Krapinsko - zagorske županije.
Mjesečni iznos stipendije iznosi 110,00 eura.
· 3. KATEGORIJA

Odnosi se na studente koji studiraju u Gradu Zagrebu te na svim ostalim sveučilištima, fakultetima i veleučilištima u Republici Hrvatskoj i inozemstvu.

Mjesečni iznos stipendije iznosi 150,00 eura.

Članak 3.
Stipendije se korisnicima isplaćuju u 10 mjesečnih rata tijekom akademske godine, a sukladno osiguranim sredstvima u Proračunu Općine Belica.

Članak 4.
Stupanjem na snagu ove Odluke prestaje važiti Odluka o visini stipendije („Službeni glasnik Međimurske županije“, broj 32/23).

  Članak 5.

Ova Odluka objavit će se u Službenom glasniku Međimurske županije, a primjenjuje se od 1. siječnja 2027.

   Predsjednica Općinskog vijeća
Jelena Krznar

